|  |  |  |  |
| --- | --- | --- | --- |
| Rīgā | 22.11.2018. | Nr. | 4-3.1e/2018/3875 |
| Uz |  | Nr. |  |

Valsts kancelejai

*Par Ministru kabineta noteikumu projektu*

*“Studiju virzienu atvēršanas un akreditācijas*

*noteikumi” (VSS-911)*

Pamatojoties uz Ministru kabineta 2009.gada 7.aprīļa noteikumu Nr.300 “Ministru kabineta kārtības rullis” 116.punktu un 164.2.apakšunktu, iesniedzu izskatīšanai Ministru kabineta sēdē un lūdzu pasludināt par Ministru kabineta lietu Ministru kabineta noteikumu projektu “Studiju virzienu atvēršanas un akreditācijas noteikumi” (VSS-911).

|  |  |  |
| --- | --- | --- |
| 1. | Iesniegšanas pamatojums | Ministru kabineta noteikumu projekts “Studiju virzienu atvēršanas un akreditācijas noteikumi” (turpmāk – projekts) ir izstrādāts saskaņā ar Augstskolu likuma 55.3panta (redakcijā, kas stāsies spēkā 2019.gada 1.janvārī):  - piekto daļu, kas nosaka, ka studiju virziena akreditācijas procesā Ministru kabineta noteiktajā kārtībā tiek novērtēts studiju virziens un tam atbilstošās studiju programmas;  - septīto daļu, kas nosaka, ka studiju virziena un tam atbilstošo studiju programmu akreditācijas prasības, tai skaitā novērtēšanas prasības, kā arī akreditācijas kārtību nosaka Ministru kabinets;  - 12.daļu, kas nosaka, ka Ministru kabinets nosaka studiju virzienus augstākajā izglītībā, studiju virziena atvēršanas kārtību, studiju virziena akreditācijas un ārpuskārtas akreditācijas kārtību, studiju virziena akreditācijas lapas paraugu, kā arī Studiju kvalitātes komisijas tiesības un pienākumus studiju virziena akreditācijā un Apelācijas komisijas tiesības un pienākumus studiju virziena akreditācijā. |
| 2. | Valsts sekretāru sanāksmes datums un numurs | Projekts izsludināts 2018.gada 30.augusta Valsts sekretāru sanāksmē (prot.Nr.34 34.§) (VSS-911). |
| 3. | Informācija par saskaņojumiem | Projekts saskaņots ar Tieslietu ministriju, Finanšu ministriju, Aizsardzības ministriju, Ekonomikas ministriju, Iekšlietu ministriju, Kultūras ministriju, Labklājības ministriju, Satiksmes ministriju, Valsts kanceleju, Vides aizsardzības un reģionālās attīstības ministriju.  Latvijas Koledžu asociācija ir izteikusi priekšlikumus, kuri izvērtēti.  Latvijas Darba devēju konfederācija nav noteiktajā termiņā sniegusi atzinumu par projektu.  Nav panākta vienošanās par Zemkopības ministrijas, Veselības ministrijas, Rektoru padomes, Latvijas Studentu apvienības, Latvijas Tirdzniecības un rūpniecības kameras, Augstākās izglītības padomes, Latvijas Neatkarīgās izglītības un zinātnes apvienības, Akadēmiskās informācijas centra iebildumiem.  Zemkopības ministrija uztur iebildumu par to, ka nepieciešams sīki regulēt, par kādiem nosacījumiem augstskolai vai koledžai jāvienojas un jāiekļauj līgumā ar Eiropas augstākās izglītības kvalitātes nodrošināšanas reģistrā iekļautu kvalitātes nodrošināšanas aģentūru. Iebildums nav ņemts vērā, jo šāds līgums ir civiltiesiskas saistības, par kurām abas puses savstarpēji vienojas.  Rektoru padome uztur iebildumus par to, ka projektā vispār nebūtu jānosaka studiju virzienu un studiju programmu novērtēšanas prasības, bet jāietver tieša atsauce uz Standartiem un vadlīnijām kvalitātes nodrošināšanai Eiropas augstākās izglītības telpā. Iebildumi par to nav ņemti vērā, jo vairākās valstīs ir normatīvais regulējums, kas paredz, ka citu valstu kvalitātes nodrošināšanas aģentūrām ir jāievēro nacionālie kritēriji, līdz ar to projektā noteiktais ir pieļaujams. Kā arī studiju virzienu un studiju programmu novērtēšanas prasību noteikšana ir deleģēta Ministru kabinetam saskaņā ar Augstskolu likumā noteikto. Šādu iebildumu uztur arī Augstākās izglītības padome. Savukārt Akadēmiskās informācijas centra ieskatā novērtēšanas prasības būtu jānosaka pašai kvalitātes nodrošināšanas aģentūrai. Tāpat gan Rektoru padome, gan Latvijas Brīvo arodbiedrību savienība, gan Latvijas Tirdzniecības un rūpniecības kamera, gan Latvijas Neatkarīgā izglītības un zinātnes apvienība iebilst pret projektā noteiktajiem skaidrajiem lēmuma pieņemšanas kritērijiem, kuri noteikti atbilstoši Augstskolu likumā noteiktajam deleģējumam. Skaidri lēmuma pieņemšanas kritēriji, kā arī vērtējumu piešķiršana studiju virzienam atbilstošajām studiju programmām ļaus pieņemt objektīvu un pierādījumos balstītu lēmumu, kā arī nodrošinās lēmumu pieņemšanas vienveidību.  Latvijas Neatkarīgā izglītības un zinātnes apvienība uztur iebildumu par studiju virzienu atvēršanas kārtību, jo tās ieskatā ir nepieciešams noteikt atvieglotu studiju virzienu atvēršanas kārtību, ņemot vērā to, ka tas, ka valsts dibinātu augstskolu un koledžu studiju virzienu atver Ministru kabinets, jau ir apgrūtinājums valsts dibinātajām augstskolām un koledžām. Ņemot vērā to, ka par valsts dibināto augstskolu un koledžu dibinātāju uzskatāms Ministru kabinets, tad tam ir tiesības lemt par valsts dibināto augstskolu un koledžu stratēģisko darbību. Lai būtu iespējams pieņemt pamatotu lēmumu, ir nepieciešams vispusīgs izvērtējums, kuru nodrošinās projektā ietvertā studiju virzienu atvēršanas kārtība.  Latvijas Studentu apvienība, Latvijas Brīvo arodbiedrību savienība un Latvijas Neatkarīgā izglītības un zinātnes apvienība uztur iebildumu par to, ka nepieciešams noteikt, ka studiju virziena novērtēšanas procesā var piedalīties Latvijas Studentu apvienības novērotājs, Latvijas Izglītības un zinātnes darbinieku arodbiedrības novērotājs un novērotājs, kas novēros, ka process notiek godīgi un taisnīgi. Iebildums nav ņemts vērā, jo ir nepieciešams uzticēties ekspertu darbam, kā arī Latvijas Studentu apvienības un Latvijas Izglītības un zinātnes darbinieku arodbiedrības novērotāju nepieciešamības mērķi var tikt sasniegti citos veidos.  Veselības ministrija uztur iebildumu par to, ka nav skaidrs, kā kvalitātes nodrošināšanas aģentūra apliecinās, ka spēj veikt studiju virziena novērtēšanu. Tiek skaidrots, ka tikai dažās Eiropas valstīs ir studiju programmu grupu novērtēšana, līdz ar to kvalitātes nodrošināšanas aģentūrai ir jābūt spējīgai veikt studiju virziena novērtēšanu. Primāri apņemšanās notiks, noslēdzot līgumu par studiju virziena novērtēšanas veikšanu atbilstoši projektā noteiktajai kārtībai. |
| 4. | Ziņas par saskaņojumu ar Eiropas Savienības institūcijām | Nav attiecināms. |
| 5. | Politikas joma | Izglītības un zinātnes politika. |
| 6. | Atbildīgā amatpersona | Izglītības un zinātnes ministrijas Augstākās izglītības, zinātnes un inovāciju departamenta juriskonsulte Linda Upīte. |
| 7. | Uzaicināmās personas | Izglītības un zinātnes ministrijas valsts sekretāra vietnieka – Augstākās izglītības, zinātnes un inovāciju departamenta direktora pienākumu izpildītājs Dmitrijs Stepanovs un Izglītības un zinātnes ministrijas Augstākās izglītības, zinātnes un inovāciju departamenta vietniece augstākās izglītības jomā Dace Jansone. |
| 8. | Projekta ierobežotas lietošanas statuss | Nav ierobežotas lietošanas statusa. |
| 9. | Cita nepieciešamā informācija | Nav. |
| 10. | Ministru kabineta lietas pamatojums | Par projektu ir saņemti iebildumi, par kuriem starpinstitūciju saskaņošanas sanāksmē nav panākta vienošanās un to arī nav iespējams panākt, ņemot vērā dažādos viedokļus. Projektam jāstājas spēkā 2019.gada 1.janvārī, līdz ar to ir nepieciešams Ministru kabineta konceptuāls lēmums par to, vai spēkā būs projektā noteiktā kārtībā. |

Pielikumā:

1. Projekts uz 10 lp. (datne: IZMnot\_211118\_SV\_akred\_not);

2. Projekta 1.pielikums uz 2 lp. (datne: IZMnotp\_211118\_SV\_akred);

3. Projekta 2.pielikums uz 2 lp. (datne: IZMnotp2\_211118\_SV\_akred);

4. Projekta sākotnējās ietekmes novērtējuma ziņojums (anotācija) uz 18 lp. (datne: IZManot\_211118\_SV\_akred\_not);

5. Izziņa par atzinumos sniegtajiem iebildumiem par projektu uz 169 lp. (datne: IZMizz\_211118\_SV\_akred\_not);

6. Akadēmiskās informācijas centra 2018.gada 13.septembra atzinums uz 5 lp. (datne: AICatz\_130918\_SV\_akred\_not);

7. Akadēmiskās informācijas centra 2018.gada 12.oktobra atzinums uz 7 lp. (datne: AICatz\_130918\_SV\_akred\_not);

8. Aizsardzības ministrijas 2018.gada 14.septembra atzinums uz 1 lp. (datne: AiMatz\_140918\_SV\_akred\_not);

9. Aizsardzības ministrijas 2018.gada 11.oktobra atzinums uz 1 lp. (datne: AiMatz\_111018\_SV\_akred\_not);

10. Augstākās izglītības padomes 2018.gada 13.septembra atzinums uz 2 lp. (datne: AIPatz\_130918\_SV\_akred\_not);

11. Augstākās izglītības padomes 2018.gada 12.oktobra atzinums uz 2 lp. (datne: AIPatz\_121018\_SV\_akred\_not);

12. Ekonomikas ministrijas atzinums uz 2 lp. (datne: EMatz\_170918\_SV\_akred\_not);

13. Finanšu ministrijas atzinums uz 1 lp. (datne: FMatz\_140918\_SV\_akred\_not);

14. Iekšlietu ministrijas atzinums uz 1 lp. (datne: IeMatz\_170918\_SV\_akred\_not);

15. Kultūras ministrijas 2018.gada 13.septembra atzinums uz 1 lp. (datne: KMatz\_130918\_SV\_akred\_not);

16. Kultūras ministrijas 2018.gada 11.oktobra atzinums uz 1 lp. (datne: KMatz\_111018\_SV\_akred\_not);

17. Latvijas Brīvo arodbiedrību savienības 2018.gada 13.septembra atzinums uz 2 lp. (datne: LBASatz\_130918\_SV\_akred\_not);

18. Latvijas Brīvo arodbiedrību savienības 2018.gada 11.oktobra atzinums uz 2 lp. (datne: LBASatz\_111018\_SV\_akred\_not);

19. Latvijas Darba devēju konfederācijas atzinums uz 2 lp. (datne: LDDKatz\_071018\_SV\_akred\_not);

20. Latvijas Koledžu asociācijas 2018.gada 13.septembra atzinums uz 3 lp. (datne: LKAatz\_130918\_SV\_akred\_not);

21. Latvijas Koledžu asociācijas 2018.gada 11.oktobra atzinums uz 1 lp. (datne: LKAatz\_111018\_SV\_akred\_not);

22. Labklājības ministrijas atzinums uz 1 lp. (datne: LMatz\_140918\_SV\_akred\_not);

23. Labklājības ministrijas atzinums uz 1 lp. (datne: LMatz\_101018\_SV\_akred\_not);

24. Latvijas Neatkarīgās izglītības un zinātnes apvienības 2018.gada 19.septembra atzinums uz 8 lp. (datne: LNIZAatz\_190918\_SV\_akred\_not);

25. Latvijas Neatkarīgās izglītības un zinātnes apvienības 2018.gada 10.oktobra atzinums uz 6 lp. (datne: LNIZAatz\_101018\_SV\_akred\_not);

26. Latvijas Studentu apvienības 2018.gada 17.septembra atzinums uz 3 lp. (datne: LSAatz\_170918\_SV\_akred\_not);

27. Latvijas Studentu apvienības 2018.gada 14.oktobra atzinums uz 2 lp. (datne: LSAatz\_141018\_SV\_akred\_not);

28. Latvijas Tirdzniecības un rūpniecības kameras 2018.gada 14.septembra atzinums uz 7 lp. (datne: LTRKatz\_140918\_SV\_akred\_not);

29. Latvijas Tirdzniecības un rūpniecības kameras 2018.gada 12.oktobra atzinums uz 6 lp. (datne: LTRKatz\_121018\_SV\_akred\_not);

30. Privāto augstskolu asociācijas atzinums uz 1 lp. (datne: PAAatz\_140918\_SV\_akred\_not);

31. Rektoru padomes 2018.gada 17.septembra atzinums uz 12 lp. (datne: RPatz\_170918\_SV\_akred\_not);

32. Rektoru padomes 2018.gada 12.oktobra atzinums uz 6 lp. (datne: RPatz\_121018\_SV\_akred\_not);

33. Satiksmes ministrijas 2018.gada 14.septembra atzinums uz 1 lp. (datne: SMatz\_140918\_SV\_akred\_not);

34. Satiksmes ministrijas 2018.gada 11.oktobra atzinums uz 2 lp. (datne: SMatz\_111018\_SV\_akred\_not);

35. Tieslietu ministrijas 2018.gada 17.septembra atzinums uz 2 lp. (datne: TMatz\_170918\_SV\_akred\_not);

36. Tieslietu ministrijas 2018.gada 9.oktobra atzinums uz 1 lp. (datne: TMatz\_091018\_SV\_akred\_not);

37. Ugunsdrošības un civilās aizsardzības koledžas atzinums uz 1 lp. (datne: UCAKatz\_101018\_SV\_akred\_not);

38. Vides aizsardzības un reģionālās attīstības ministrijas atzinums uz 1 lp. (datne: VARAMatz\_170918\_SV\_akred\_not)

39. Valsts kancelejas atzinums uz 1 lp. (datne: VKatz\_140918\_SV\_akred\_not);

40. Veselības ministrijas 2018.gada 18.septembra atzinums uz 3 lp. (datne: VMatz\_180918\_SV\_akred\_not);

41. Veselības ministrijas 2018.gada 12.oktobra atzinums uz 3 lp. (datne: VMatz\_121018\_SV\_akred\_not);

42. Zemkopības ministrijas 2018.gada 14.septembra atzinums uz 1 lp. (datne: ZMatz\_140918\_SV\_akred\_not);

43. Zemkopības ministrijas 2018.gada 11.oktobra atzinums uz 1 lp. (datne: ZMatz\_111018\_SV\_akred\_not).

Izglītības un zinātnes ministrs K.Šadurskis

L.Upīte, 67047816

Linda.Upite@izm.gov.lv